فرانسانین آذربایجان‌داکی ایش‌گۆدری ژولین لو لان، آذربایجان خاریجی ایشلر باخانلیغینا چاغیریلدی و اعتراض یازیسی وئریلدی.
آذربایجان خاریجی ایشلر باخانلیغینین یاییملادیغی آچیقلاما‌دا، فرانسانین آذربایجان‌داکی موقتی ایشلر وکیلی ژولین لو لانین خاریجی ایشلر باخانلیغینا چاغیریلدیغی بیلدیریلدی.
فرانسا سناسینین آذربایجانا قارشی آلدیغی تحریم قرارینین قبول ائدیلمه‌سینه اعتراض یازیسی وئریلیدیگی بیلدیریلدی.
گؤروشمه‌ده، فرانسا سناسینین قبول ائتدیگی قرارین تامامیله گئرچک دیشی، اساسسیز و بؤهتان کاراکترلی حؤکوملر ایچردیگی و آذربایجان طرفیندن قطعی شکیلده رد ائدیلدیگی ایفاده ائدیلدی.
قرارین آچیق شکیلده تخریبات کاراکترلی اولدوغو و باریش پروسه‌سینه قاتقی وئرمه ادعاسیندا اولان فرانسانین ارمنیستانین طرفینده اولدوغو و تک طرفلی توتومونو بیر داها آچیق شکیل‌ه نومایش ائتدیردیگی بیلدیریلدی.
گؤروشمه‌ده، آذربایجان طرفینین فرانسادان، آذربایجانین اگمنلیگینه و تورپاق بوتؤولوگونه ضد عمل و آچیقلامالاردان چکینمه‌سی طلب ائدیلدی.
فرانسا ایش‌گۆدری ژولین لئو لان ایسه، آذربایجان طرفینین طلبینی فرانسالی مقاملارا چاتدیراجاغینی بیلدیردی.
